Üheks tähtsamaks Dilthey leiutiseks mainitud uurimuses osutub kolme enam vähem püsiva, s. t. ajaloo jooksul korduvalt üksteise kõrval esinevate  maailmavaadete tüübi kindlaksmääramine. Säärasteks tüüpideks osutuvad 1) naturalism, 2) vabaduse idealism ja 3) objektiivne idealism. Üksikud teatud tüüpi esindavad süsteemid on esinenud valdavaina teatud ajastutel ja väljendanud adekvaatselt ajastu elutunnet. Teistel ajastutel on nad esinenud ühel ajal kõrvuti. Teatavate rahvaste juures võib kujuneda üks maailmavaate tüüp rassiliseks või rahvuslikuks omapära väljenduseks.